Памятаеце, як пачынаўся Metal All Stars? Гэтыя афішы ды інфу ў нэце, што да нас завітае вельмі моцны склад рознакалібровых музыкаў? Канцэрт быў прызначаны на 1 красавіка, мы бачылі такія імёны, як Rob Halford, Tom Araya, Marty Friedman, Phil Anselmo, Nick Menza ды Cronos. Я нездарма ўзгадаў менавіта іх, таму што лайн-ап грандыёзнага шоў усё скарочваўся ды скарочваўся, нібыта над арганізатарамі завіс праклён гэтага 1 красавіка, і лёс такім чынам “петрасяніць” зь імі ды з намі – фанатамі гэтых ужо немаладых мужыкоў. Тым ня менш, імпрэза адбылася, нам паспрабавалі падсалодзіць горкую пілюлю прывозам Vince Neil’a, але ж хто ведаў, што ён настолькі эпічна прасрэ свой рэйс да нашага ветлівага Менску… Акрамя вышэй пералічаных асоб, да нас такі даехала ўся куча-мала зорак металу, і гэта насамрэч вельмі файна!